
On functional analysis of n-normed spaces

Kulcsszavak: Funkcionálanalízis, Lax-Milgram-tételkör, n-normált terek
Dolgozatunkban a funkcionálanalízis két területéről terjesztettünk ki eredményeket. Egyfelől
iteratív megoldások konstrukciójakor jól hasznosítható fixponttételeket, másfelől a parciális
differenciálegyenletek területén igen hasznosnak bizonyuló Lax-Milgram-tételkör állításait
általánosítottuk.
Az első fejezetben lefektetjük a szükséges elméleti alapokat. Sorra kerülnek a legfontosabb
definíciók, példát adunk 2-, ill. 3-normált terekre, majd hasonló gondolatmeneten alaupulva egy
n-normált térre. Továbbá bizonyítás nélkül közöljük a későbbi bizonyítások folytán felhasznált
tételeket.
A második fejezetben Edelstein fixponttételét általánosítjuk, majd a Weissinger-féle fixponttétel
n-normált terekben értelmezett verzióját közöljük, illetve bizonyítjuk be. Itt kitérünk arra,
hogy miért nem helyes eme általánosítás eddig ismert verziója, majd a fejezetet a Banach-féle
fixponttétel kiterjesztésével zárjuk.
Végül a harmadik fejezetben n-Hilbert-térbeli operátoregyenletek megoldhatósági kérdéseivel
foglalkozunk. Nevezetesen, először a lineáris Lax-Milgram-tételre általánosabb verzióját
igazoljuk. Ezek után a nemlineáris eset tanulmányozását Zarantonello tételének kiterjesztésével
kezdjük, amelynek segítségével bizonyítást adtunk a nemlineáris Lax-Milgram-tételre.



